Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
19 พ.ค. 2559

SET อ่อนแอกว่าที่คาด หลัง Bond Yield ปรับสูงขึ้น…”เก็งกำไร” BLA
ดัชนี SET อยู่ที่ 1,392.97 จุด -7.53 จุด -0.54% ปริมาณซื้อขาย 18,202 ลบ.
แนวรับ :     1,390 / 1,385    แนวต้าน :   1,400
 
สรุปทิศทางและแนวโน้มตลาด
การปรับสูงขึ้นของ Bond Yield หนุน Dollar แข็งค่าขึ้น และกดดัน SET: ความคาดหวังต่อการปรับขึ้นดอกเบี้ย Fed ในเดือน มิ.ย.ที่เพิ่มขึ้น ส่งผลให้ Bond Yield สหรัฐฯ ปรับสูงขึ้น รวมไปถึงค่าเงินดอลลาร์ฯ แข็งค่าขึ้น กดดันราคาสินค้าโภคภัณฑ์ ตลาดหุ้นโลก รวมไปถึง SET ประเมินแนวรับ 1,380-1,385 จุด (ไม่ควรหลุ 1,380 จุด)…ทั้งนี้เราแนะนำ “ซื้อ” กลุ่มหุ้นที่ผลการดำเนินงานไตรมาส1/60 ออกมาดี ต่อเนื่อง อย่าง SCC CPF GLOBAL KKP SGP และ KCE
กลุ่มประกัน Outperform ตลาดหลัง Bond Yield ปรับสูงขึ้น: กลุ่มประกัน Outperform ตลาด หลัง Bond Yield เริ่มฟื้นตัว เนื่องจาก 1) โอกาสในการตั้งสำรองจาก Bond Yield ต่ำลดลง และ 2) โอกาสในการลงทุนเพื่อเพิ่มผลตอบแทนในตลาด Fixed Income สูงขึ้น จึงแนะนำ “เก็งกำไร” BLA (แนะนำ “ขาย” ในทางพื้นฐาน) โดยในทางเทคนิคมีรูปแบบ Falling Wedge และ Bullish Divergence มีจังหวะ “ฟื้นตัว” โดยเฉพาะถ้าทะลุ 37.50 บาท ขึ้นมา มีโอกาสปรับสูงขึ้นต่อไปที่ 39.75 หรือถัดไปที่ 42.0 บาท
 
หุ้นที่น่าสนใจทางเทคนิค
BLA “ซื้อ” ราคาหุ้นเริ่มดีดตัวขึ้นอีกครั้งด้วยรูปแบบ Double Bottom พร้อมปริมาณการซื้อขายเริ่มสูงขึ้น พร้อมกับเกิดสัญญาณ Bullish Divergence ใน MACD สนับสนุน เป็นจังหวะเก็งกำไร มีแนวต้านแรกที่ 39.75 บาท ผ่านได้มีเป้าหมายถัดไปที่ 42 บาท
CKP “ซื้อ” ราคาหุ้นดีดฟื้นตัวขึ้นกลับมายืนเหนือแนวเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ตัด Signal พลิกเป็นบวกวันแรก มีแนวต้านแรกที่ 2.28 บาท ผ่านได้มีเป้าหมายถัดไปที่ 2.38 บาท
HFT “ซื้อ” ราคาหุ้นแกว่งตัวขึ้นทดสอบกรอบสามเหลี่ยม Ascending สอดคล้องกับ DI+ ชี้ขึ้นตัด DI- และ MACD พลิกกลับเป็นบวกวันแรก เป็นจังหวะซื้อเก็งกำไร มีแนวต้านแรกที่ 5.20 บาท และแนวต้านถัดไปที่ 5.50 บาท